**GRAD VARAŽDINSKE TOPLICE, Ulica dr. Franje Tuđmana 4, Varaždinske Toplice,** **OIB: 54177232254**, zastupan po gradonačelnici Dragici Ratković (u daljnjem tekstu: ***Davatelj financijskih sredstava****)*

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, **\_\_\_\_\_\_\_\_,** **Varaždinske Toplice,** **OIB: \_\_\_\_\_\_\_\_\_\_\_**, (u daljnjem tekstu: ***Korisnik financijskih sredstava***)

na temelju Odluke \_\_\_\_\_\_\_\_\_\_\_ od \_\_\_. \_\_\_\_\_\_\_\_\_\_\_ 2024. godine (KLASA: \_\_\_\_\_\_\_\_\_\_, URBROJ: \_\_\_\_\_\_\_\_\_\_), zaključuju na dan \_\_\_\_\_\_. \_\_\_\_\_\_\_\_\_ 2024. godine slijedeći

**UGOVOR**

o financiranju programa/projekta za 2024. godinu

* **\_\_\_\_\_\_\_\_\_\_\_**

(program/projekt: „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_“)

**Članak 1.**

Ovim Ugovorom utvrđuju se međusobna prava, obveze i odgovornosti u svezi dodjele financijskih sredstava za 2024. godinu Korisniku financijskih sredstava, za realizaciju programa/projekta: „\_\_\_\_\_\_\_\_\_\_\_\_\_\_\_\_\_“, a u svemu prema odredbama Javnog poziva za sufinanciranje javnih potreba u kulturi za Grad Varaždinske Toplice u 2024. godini (u daljnjem tekstu: Poziv) i odredbama Odluke o dodjeli financijskih sredstava za sufinanciranje javnih potreba u kulturi za Grad Varaždinske Toplice u 2024. godini, od \_\_\_\_\_\_\_\_\_\_\_\_. godine.

**Članak 2.**

Davatelj financijskih sredstava dodjeljuje Korisniku financijska sredstva za program/projekt u iznosu od \_\_\_\_\_\_ kn. (slovima:\_\_\_\_\_\_\_\_\_\_\_\_).

Financijska sredstva osigurana su u Proračunu Grada Varaždinskih Toplica za 2024. godinu, Razdjel\_\_\_, Glava \_\_\_, program Sufinanciranje javnih potreba u kulturi.

**Članak 3.**

Korisnik financijskih sredstava može financijska sredstva koristiti isključivo za realizaciju programa/projekta sukladno odredbama Odluke iz članka 1. ovog Ugovora, dostavljenom Obrascu opisa prijave programa/projekta i Obrascu proračuna programa/projekta u sklopu prijave na Poziv.

**Članak 4.**

 Davatelj financijskih sredstava će financijska sredstva isplatiti na račun Korisnika IBAN: HR\_\_\_\_\_, i to \_\_\_\_\_\_.

**Članak 5.**

 Radi kontrole namjenskog korištenja financijskih sredstava, Korisnik financijskih sredstava se obvezuje da će Davatelju financijskih sredstava dostaviti Izvještaj o realizaciji programa/projekta, a koji treba sadržavati:

1. Opisni izvještaj (i dostavlja ga u tiskanom obliku poštom ili u elektroničkom obliku elektroničkom poštom u PDF formatu),
2. Financijski izvještaj (dostavlja ga u tiskanom obliku poštom ili u elektroničkom obliku elektroničkom poštom u PDF formatu) uz detaljno dokumentiranje svih troškova i priloge:
3. za bezgotovinska plaćanja: preslike računa (R1 ili R2) koji glase na korisnika te pripadajuće bankovne izvode
4. za gotovinska plaćanja: preslike računa (R1 ili R2) koji glase na korisnika, preslike isplatnica iz blagajne i blagajničkog izvješća
5. ostalu dokumentaciju: putne naloge s pripadajućim prilozima, dokumente na temelju kojih su obavljana plaćanja (ugovori, sporazumi, obračuni honorara) i sl.
6. priloge vezane uz realizaciju programa/projekta - dokaze o realizaciji projektnih aktivnosti (potpisne liste, evaluacijske listiće, fotografije s događanja, primjerke publikacija i dr.)

 Izvještaji iz stavka 1. ovog članka, podnose se na propisanim obrascima Davatelja financijskih sredstava, koji su sastavni dio Poziva, a dostupni su na web stranici Grada Varaždinskih Toplica http:varazdinske-toplice.hr

Izvještaji iz stavka 1. ovog članka, ovjereni od strane odgovorne osobe Korisnika financijskih sredstava, podnose se najkasnije 30 dana od dana završetka programa/projekta.

Iznimno od stavka 4. ovog članka, Izvještaji iz stavka 1. ovog članka, za programe/projekte koji traju do prosinca 2024. godine, podnose se zaključno do 31.01.2025. godine.

**Članak 6.**

 Davatelj financijskih sredstava pridržava pravo kontinuiranog praćenja i vrednovanja korištenja financijskih sredstava, te preispitivanje financija i troškova u bilo koje vrijeme trajanja financiranja te u razdoblju od jedne godine nakon završetka financiranja.

**Članak 7.**

 Korisnik financijskih sredstava ovlašćuje Davatelja financijskih sredstava da radi nadzora namjenskog korištenja financijskih sredstava, neposredno kontaktira sve pravne i fizičke osobe s kojima Korisnik financijskih sredstava surađuje.

**Članak 8.**

 Korisnik financijskih sredstava se obvezuje pravodobno obavijestiti Davatelja financijskih sredstava o izmjenama ugovora.

Izmjene ugovora zahtijevaju izradu Aneksa ovog Ugovora i njegovo potpisivanje od strane Davatelja financijskih sredstava i Korisnika financijskih sredstava.

**Članak 9.**

 Izmjene ugovornih obveza Korisnik financijskih sredstava može zatražiti najkasnije 15 dana prije završetka realizacije programa/projekta. Svaka izmjena ugovornih obveza treba biti zatražena u pisanom obliku.

Ugovor se ne može izmijeniti i/ili dopuniti u svrhu ili s učinkom koji bi doveo u pitanje Odluku iz članka 1. Ovog Ugovora ili postupanje u skladu s načelom jednakog postupanja.

 Zahtjev za izmjenama ugovora Korisnik financijskih sredstava dostavlja Davatelju financijskih sredstava u pisanom obliku s obrazloženjem i popratnom dokumentacijom kojom se opravdava taj zahtjev.

 Davatelj financijskih sredstava ima pravo ne odobriti prenamjenu dijela sredstava i/ili produljenje razdoblja realizacije programa/projekta ako se time bitno mijenja sadržaj i priroda programa/projekta i/ili ako zahtjev nema utemeljenje u objektivnim razlozima za prenamjenu i/ili produljenje razdoblja realizacije programa/projekta.

Odluku o odobrenju ili neodobrenju izmjena Davatelj financijskih sredstava mora donijeti u roku od 30 dana od dostave Obavijesti od strane Korisnika financijskih sredstava.

**Članak 10.**

 Ako Davatelj financijskih sredstava utvrdi da je Korisnik financijskih sredstava nenamjenski koristio financijska sredstva ili ih nije koristio u ugovorenom razdoblju, ako nije podnio odgovarajuće izvještaje u roku i sa sadržajem određenim u članku 5. ovog Ugovora ili ako Davatelju financijskih sredstava ne omogući nadzor nad namjenskim korištenjem financijskih sredstava iz članka 6. i 7. ovog Ugovora, daljnja isplata bit će obustavljena, a Korisnik financijskih sredstava je dužan vratiti primljena nenamjenski utrošena ili neutrošena financijska sredstva, uz obračunate kamate utvrđene u poslovnoj banci Davatelja financijskih sredstava u roku od 30 dana od dana primitka pisane obavijesti Davatelja financijskih sredstava o potrebi vraćanja zaprimljenih financijskih sredstava.

**Članak 11.**

 Davatelj financijskih sredstava može jednostrano raskinuti ovaj Ugovor u slučaju nemogućnosti izvršenja obveze iz članka 2., stavka 1. ovog Ugovora zbog nedostatka proračunskih sredstava.

**Članak 12.**

 Ako Davatelj financijskih sredstava utvrdi da Korisnik financijskih sredstava nije ispunio ugovorne obveze, uskratit će pravo na dodjelu financijske ili nefinancijske podrške Korisniku financijskih sredstava u sljedećih godinu dana.

**Članak 13.**

 Korisnik financijskih sredstava se obvezuje na svim tiskanim, video i drugim materijalima vezanim za realizaciju programa/projekta istaknuti logotip i naziv Davatelja financijskih sredstava kao institucije koja financira Korisnika financijskih sredstava .

 Korisnik financijskih sredstava je suglasan da Davatelj financijskih sredstava koristi i objavljuje dostavljene mu fotografije, video i audio zapise iz stavka 1. ovog članka u cilju promicanja Poziva i doprinosa Davatelja financijskih sredstava razvoju svih kulturnih djelatnosti u Varaždinskoj županiji i u Republici Hrvatskoj.

**Članak 14.**

 Davatelj financijskih sredstava ne snosi odgovornost, neposrednu ili posrednu, za štete proizašle iz bilo koje aktivnosti Korisnika u realizaciji programa/projekta.

**Članak 15.**

 U slučaju da se spor u provedbi ovog Ugovora između Davatelja financijskih sredstava i Korisnika financijskih sredstava ne može riješiti sporazumno, spor rješava stvarno nadležan sud u Varaždinu.

**Članak 16.**

 Na elemente financiranja Korisnika financijskih sredstava koji nisu uređeni ovim Ugovorom, na odgovarajući se način primjenjuju odredbe Zakona o obveznim odnosima.

**Članak 17.**

Ugovorne strane suglasno utvrđuju da je dana 25.05.2018. godine, stupila na snagu Uredba (EU) 2016/679 Europskog parlamenta i vijeća o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka), koja je ugovornim stranama nametnula određene obveze u vezi zaštite osobnih podataka pa stoga ugovorne strane suglasno utvrđuju da potpisom ovog Ugovora prihvaćaju prava i obveze utvrđene odredbama Uredbe (EU) 2016/679.

**Članak 18.**

Ovaj Ugovor sastavljen je u četiri (4) istovjetna primjerka, od kojih jedan (1) primjerak zadržava Korisnik financijskih sredstava i tri (3) primjerka zadržava Davatelj financijskih sredstava.

**Članak 19.**

 U znak prihvata prava i obveza iz ovog Ugovora, ugovorne strane isti vlastoručno potpisuju.

KLASA: \_\_\_\_\_\_\_\_\_\_\_\_\_\_\_\_

URBROJ: \_\_\_\_\_\_\_\_\_\_\_\_\_\_

U Var. Toplicama,\_\_\_\_. \_\_\_\_\_\_\_\_\_2024. godine

|  |  |
| --- | --- |
| KORISNIK: | DAVATELJ: |
|  | GRAD VARAŽDINSKE TOPLICE |
|  | GRADONAČELNICA |
| \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_ |
|  | **Dragica Ratković** |